27/12/2019 | Administración LocalMunicipal
Ames
Aprobación definitiva modificación da Ordenanza fiscal nº 21 reguladora do imposto sobre bens inmobles do Concello de Ames.

Anuncio Aprobación definitiva modificación da Ordenanza fiscal nº 21 reguladora do imposto sobre bens inmobles do Concello de Ames. En sesión plenaria do 31.10.2019 prestouse aprobación provisional a nova redacción da modificación da ordenanza fiscal nº 21 reguladora do imposto sobre bens inmobles (IBI) do Concello de Ames. O dito acordo de aprobación provisional foi sometido a exposición pública por prazo de 30 días hábiles, no Boletín Oficial da Provincia núm.214, de 11 de novembro de 2019, no diario La Voz de Galicia de 11 de novembro de 2019 e no taboleiro de anuncios da sede electrónica municipal, sen que durante o referido prazo fora presentada ningunha reclamación. De conformidade co acordo plenario do 31.10.2019, ao non terse presentado ningunha reclamación durante o prazo de exposición pública, o acordo de aprobación provisional queda elevado a definitivo de forma automática. En cumprimento do previsto no artigo 70.2 da Lei 7/1985, de 2 de abril, reguladora das bases de réxime local (LRBRL), e no artigo 17 do texto refundido da lei reguladora das facendas locais, RDL 2/2004 do 5 de marzo, publicase a nova redacción da ordenanza fiscal nº 21 reguladora do imposto sobre bens inmobles do Concello de Ames. ORDENANZA FISCAL NÚMERO 21 REGULADORA DO IMPOSTO SOBRE BENS INMOBLES DO CONCELLO DE AMES. Artigo 1. Fundamento e réxime De acordo co establecido no artigo 59 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, o Concello de Ames establece o imposto sobre bens inmobles. O imposto sobre bens inmobles rexerase neste municipio: a) Polas normas reguladoras deste, contidas no texto refundido da Lei Reguladora das Facendas Locais, e polas demais disposicións legais e regulamentarias que complementen e desenvolvan esta lei. b) Pola presente ordenanza fiscal. Artigo 2. Natureza O imposto sobre bens inmobles é un tributo directo de carácter real que grava o valor dos bens inmobles nos termos establecidos no RDLex 2/2004, de 5 de marzo, e na presente ordenanza. Artigo 3. Feito impoñible 1. Constitúe o feito impoñible do imposto a titularidade dos seguintes dereitos sobre os bens inmobles rústicos e urbanos e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos a que se atopen afectos. b) Dun dereito real de superficie. c) Dun dereito real de usufruto. d) Do dereito de propiedade.2. A realización do feito impoñible que corresponda, dos definidos no apartado anterior pola orde nel establecido, determinará a non suxeición do inmoble ás restantes modalidades previstas no mesmo. Nos inmobles de características especiais aplicarase esta mesma prelación, salvo cando os dereitos de concesión que poidan recaer sobre o inmoble non esgoten a súa extensión de superficie, suposto no que tamén realizarase o feito impoñible polo dereito de propiedade sobre a parte do inmoble non afectada por unha concesión.3. No caso de que un mesmo inmoble se atope localizado en distintos termos municipais, entenderase, para os efectos deste imposto, que pertence a cada un deles pola superficie que ocupe no respectivo termo municipal. Artigo 4. Clases de bens inmobles para os efectos do imposto Aos efectos deste imposto, terán a consideración de bens inmobles rústicos, de bens inmobles urbanos y de bens inmobles de características especiais os definidos como tales nas normas reguladoras do Catastro Inmobiliario. Artigo 5. Supostos de non suxeición Non están suxeitos ao imposto: – As estradas, os camiños, as demais vías terrestres e os bens de dominio público marítimo-terrestre e hidráulico, sempre que sexan de aproveitamento público e gratuíto para os usuarios – Os seguintes bens inmobles propiedade deste Concello: a) Os de dominio público afectos ó uso público. b) Os de dominio público afectos a un servizo público xestionado directamente polo Concello e os bens patrimoniais, excepto cando se trate de inmobles cedidos a terceiros mediante contraprestación. Artigo 6. Exencións 1. Estarán exentos os seguintes inmobles: a) Os que sexan propiedade do Estado, das comunidades autónomas ou dos entes locais que estean directamente afectos á seguridade cidadá e ós servizos educativos e penitenciarios, así coma os que sexan propiedade do Estado afectos á defensa nacional. b) Os bens comunais e os montes veciñais en man común. c) Os da Igrexa Católica, nos termos previstos no Acordo entre o Estado Español e a Santa Sede sobre Asuntos Económicos, do 3 de xaneiro de 1979, e os das asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles ós que sexa de aplicación a exención en virtude de convenios internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular ou ós seus organismos oficiais. f) A superficie dos montes poboados con especies de crecemento lento regulamentariamente determinadas, que teñan coma aproveitamento principal a madeira e a cortiza, sempre que a densidade do arborado sexa a propia ou normal da especie de que se trate. g) Os terreos ocupados polas liñas de ferrocarrís e os edificios encravados nos mesmos terreos, que estean adicados a estacións, almacéns ou a calquera outro servizo indispensable para a explotación das ditas liñas. Non están exentos, polo tanto, os establecementos de hostalería, espectáculos, comerciais e de ocio, as casas destinadas a vivendas dos empregados, as oficinas da dirección nin as instalacións fabrís.2. Igualmente, previa solicitude, que deberá ser presentada incluíndo a acreditación do cumprimento dos requisitos esixibles para a aplicación da exención, estarán exentos: a) Os bens inmobles que se destinen ó ensino por centros docentes acollidos, total ou parcialmente, ó réxime de concerto educativo, en canto á superficie afectada ó ensino concertado. Esta circunstancia acreditarase mediante: – Certificado da Administración educativa correspondente, acreditativa da condición de centro concertado, asinable ós edificios e instalacións destinadas directa e exclusivamente ás actividades docentes obxecto de concerto. – Informe da Dirección Xeral do Centro de Xestión Catastral e Cooperación Tributaria acreditativo das superficies dos edificios ou conxuntos urbanísticos, adscritos exclusivamente á actividade educativa ou a servizos complementarios da ensinanza e de asistencia docente de carácter necesario, coa indicación do valor catastral asignado a cada un dos elementos citados. Esta exención deberá ser compensada pola Administración competente. b) Os declarados expresa e individualizadamente monumento ou xardín histórico de interese cultural, mediante Real decreto na forma establecida polo artigo 9 da Lei 16/1985, do 25 de xuño, do Patrimonio Histórico Español, e inscritos no rexistro xeral a que se refire o artigo 12 como integrantes do Patrimonio Histórico Español, así coma os comprendidos nas disposicións adicionais primeira, segunda e quinta da dita lei. Esta exención terá os límites previstos no artigo 62.2. b) do texto refundido da Lei Reguladora de Facendas Locais. c) A superficie dos montes nos que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración forestal. Esta circunstancia acreditarse mediante certificación acreditativa emitida pola Delegación Provincial da Dirección Xeral de Montes. Esta exención terá unha duración de 15 anos, contados a partir do período impositivo seguinte a aquel no que se realice a súa solicitude.3. Están exentos os bens inmobles situados no termo municipal deste Concello dos que sexan titulares os centros sanitarios de titularidade pública, sempre que estean afectos ao cumprimento dos fins específicos dos referidos centros. Esta circunstancia documentarase mediante certificado do organismo titular do centro sanitario, acreditando a afectación do centro ao cumprimento dos fins específicos destes.4. Segundo o establecido no título I, capítulo III, artigo 15, da Lei 49/2002, do 23 de decembro, do Réxime Fiscal das Entidades sen Fins Lucrativos e dos Incentivos Fiscais ao Mecenado, estarán exentos os bens dos que sexan titulares as entidades sen fins lucrativos, excepto os afectos a explotacións económicas non exentas do imposto sobre sociedades. Para gozar da exención, as ditas entidades deberán comunicar ó Concello, a opción polo réxime fiscal especial previsto no título II da Lei 49/2002, xunta coa xustificación da presentación na AEAT a declaración censual na que figure a mesma opción. A exención xurdrirá efectos a partir do exercicio posterior ao da comunicación ao concello.5. Gozarán, así mesmo, de exención, ao abeiro da habilitación contida no artigo 62.4 do texto refundido da Lei Reguladora das Facendas Locais, por motivos de eficiencia e economía na xestión recaudatoria, os inmobles de natureza urbana e rústica, sempre que a cota líquida, resultante da aplicación dos beneficios fiscais, sexa inferior a 10 euros. No caso de que todas cotas dun suxeito pasivo relativas aos bens de natureza rústica posea no concello estean agrupadas nun único documento de cobro, tomarase como referencia esta cota agrupada aos efectos de aplicar esta exención. Os bens inmobles de características especiais non estarán exentos por esta causa en ningún caso. Artigo 7. Suxeitos pasivos 1. Son suxeitos pasivos, a título de contribuíntes, as persoas naturais e xurídicas e as entidades a que se refire o artigo 35.4 da Lei 58/2003, do 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible deste imposto. No caso de bens inmobles de características especiais, cando a condición de contribuínte recaia en un ou varios concesionarios, cada un deles o será pola súa couta, que se determinará en función da parte do valor catastral que corresponda á superficie concedida e á construción directamente vinculada a cada concesión. Sen prexuízo do deber dos concesionarios de formalizar as declaración a que se refire o artigo 76 desta Lei, o ente ou organismo público ao que se encontre afecto ou adscrito o inmoble ou aquel a quen corresponda a súa administración ou xestión, estará obrigado a subministrar anualmente ao Ministerio a información relativa a ditas concesións, nos termos e condicións que se determine mediante Orde. Para esa mesma clase de inmobles, cando o propietario teña a condición de contribuínte en razón da superficie non afectada polas concesións, actuará como substituto do mesmo o ente ou organismo público ao que se refire o parágrafo anterior, o cal non poderá repercutir no contribuínte o importe da débeda tributaria satisfeita.2. O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada, conforme as normas de dereito común. As Administracións Públicas e os entes ou organismos a que se refire o apartado anterior repercutirán a parte da couta líquida do imposto que corresponda en quen, non reunindo a condición de suxeitos pasivos, fagan uso mediante contraprestación dos seus bens demaniais ou patrimoniais, os cales estarán obrigados a soportar a repercusión. A tal efecto a cota repercutible determinarase en razón á parte do valor catastral que corresponda á superficie empregada e á construción directamente vinculada a cada arrendatario ou cesionario do dereito de uso. O disposto neste parágrafo non será aplicable no suposto se alugueiro de inmoble de uso residencial con renda limitada por unha norma xurídica. Artigo 8. Afección real e responsabilidade 1. Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos ditos dereitos quedarán afectos ó pagamento da totalidade da cota tributaria, en réxime de responsabilidade subsidiaria, nos termos previstos la Lei Xeral Tributaria.2. Para os efectos anteditos, os notarios solicitarán información e advertirán expresamente aos comparecentes nos documentos que autoricen sobre as débedas pendentes polo Imposto de Bens Inmobles asociadas ao inmoble que se transmite, sobre o prazo dentro do cal están obrigados os interesados a presentar declaración do imposto, cando tal obrigación se manteña por non terse aportado a referencia catastral do inmoble, conforme o apartado 2 do artigo 43 do texto refundido da Lei do Catastro Inmobiliario e outras normas tributarias, sobre a afección dos bens ao pago da débeda tributaria e, asimesmo, sobre as responsabilidades en que incorran pola falta de presentación de declaracións, non efectualas en prazo ou pola presentación de declaracións falsas, incompletas ou inexactas, conforme o previsto no artigo 70 do texto refundido da Lei do Catastro Inmobiliario e outras normas tributarias.3. Responderán de xeito solidario da cota deste imposto, e en proporción ás súas respectivas participacións, os copartícipes ou cotitulares das entidades ás que se refire o artigo 35.4 Xeral Tributaria se figuran inscritos coma tales no Catastro Inmobiliario. De non figurar inscritos, a responsabilidade esixirase por partes iguais en todo caso. Artigo 9. Base impoñible A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme o disposto nas normas reguladoras do Catastro Inmobiliario. Artigo 10. Base liquidable 1. A base liquidable deste imposto será o resultado de practicar na base impoñible a redución á que se refiren os artigos 67, 68, 69 e 70 do RDL.2/2004, de 5 de marzo, texto refundido da Lei Reguladora das Facendas Locais.2. A base liquidable notificarase conxuntamente coa impoñible nos procedementos de valoración colectiva. A dita notificación incluirá a motivación da redución aplicada mediante a indicación do valor base que corresponda ao inmoble, así coma dos importes da dita redacción e da base liquidable do primeiro ano de vixencia do novo valor catastral neste imposto. Sen prexuízo do anterior, que será aplicable nos procedementos de valoración colectiva de carácter xeral, nos casos de carácter parcial e simplificado, a motivación consistirá na expresión dos datos indicados no paragrafo anterior, referidos ao exercicio no que se practique a notificación.3. Nos procedementos de valoración colectiva, a determinación da base liquidable será competencia da Dirección Xeral do Catastro e recorrible perante os tribunais económico-administrativos do Estado. Artigo 11. Cota íntegra A cota íntegra deste imposto será o resultado de aplicar á base liquidable o tipo de gravame ó que se refire o artigo 13º desta ordenanza. Artigo 12. Cota líquida A cota líquida deste imposto será o resultado de minorar a cota íntegra co importe das bonificacións previstas nos artigos seguintes. Artigo 13. Tipo de gravame Os tipos de gravame aplicables neste municipio serán os seguintes: a) Bens inmobles de natureza urbana: 0,50 por cento. b) Bens inmobles de natureza rústica: 0,33 por cento. c) Bens inmobles de características especiais: 1,3 por cento. Artigo 14. Recarga por inmobles urbanos desocupados Establécese unha recarga do 25% sobre a cota líquida do imposto para os bens inmobles urbanos de uso residencial desocupados con carácter permanente, que se aplicará conforme ao disposto no parágrafo terceiro do apartado 4 do artigo 72 do T. R. 2/2004, de 5 de marzo, polo que se aproba o Texto Refundido da Lei Reguladora das Facendas Locais. A estes efectos terá a consideración de inmoble desocupado con carácter permanente aquel que permaneza desocupado de acordo co que estableza a normativa sectorial de vivenda, autonómica ou estatal, con rango de lei. A recarga deveñarase o 31 de decembro e liquidarase anualmente, unha vez constatada a desocupación do inmoble en tal data, e tras o ditado dun acto administrativo polo que se declare aquela. Artigo 15. Bonificacións 1. Gozarán dunha bonificación do 50 por cento na cota íntegra do imposto, sempre que así o soliciten os interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel no que comecen as obras ata o posterior ó remate destas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. A solicitude de bonificación débese formular antes do comezo das obras, entendendo por tal o momento de outorgamento da licenza, por parte da Administración municipal. Para gozar da devandita bonificación os interesados deberán presentar a documentación seguinte: a) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. b) Acreditación de que o inmoble obxecto da bonificación non forma parte do inmobilizado, mediante certificación do administrador da sociedade ou fotocopia do último balance presentado ante a Axencia Estatal da Administración Tributaria, para os efectos do imposto sobre sociedades. c) Copia da solicitude de licenza de obra, se non se presenta simultaneamente. d) Copia do documento de alta na actividade económica de construción ou promoción inmobiliaria no imposto sobre actividades económicas. e) Certificación do técnico-director das obras de construción, visado polo colexio oficial competente, no que se indique a data de inicio das obras.2. As vivendas de protección oficial, e as equiparables a estas segundo a normativa vixente da Comunidade Autónoma de Galicia, gozarán dunha bonificación do 50% na cota íntegra do imposto durante os tres períodos impositivos seguintes ao do outorgamento da cualificación definitiva, e do 25% durante os períodos carto e quinto. Esta bonificación deberá ser solicitada polo/a interesado/a en calquera momento anterior á terminación dos cinco períodos impositivos bonificados, producindo efectos dende o período seguinte ao da solicitude. Para a concesión da presente bonificación o/a interesado/a deberá presentar a documentación acreditativa da titularidade do devandito inmoble aportando a cédula de cualificación definitiva do mesmo como vivenda de protección oficial, así como a súa referencia catastral. No caso de que o solicitante non conste no censo remitido pola Xerencia do catastro inmobiliario como titular catastral do inmoble, deberá cumprimentar o modelo 901, de alteración de titularidade catastral, ou achegar documentación acreditativa de telo feito. Será requisito imprescindible para gozar da bonificación de VPA que o suxeito pasivo estea empadroado/a, no momento do devengo do imposto, na vivenda que vai ser obxecto da bonificación, o que se comprobará de oficio anualmente para os efectos de manter as bonificacións xa concedidas.3. Gozarán dunha bonificación do 95 por cento da cota íntegra do imposto, durante 3 períodos impositivos, aqueles inmobles nos que estean situadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego, que xustifiquen tal declaración. No suposto que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 30 por cento da cota íntegra do imposto, durante 3 períodos impositivos. No suposto que nun mesmo inmoble se desenvolva unha actividade económica distinta á agraria, gandeira ou forestal non se poderá conceder bonificación algunha. Para poder aplicar esta bonificación á construción cuxa existencia motiva a súa solicitude, deberá estar dada de alta debidamente en Catastro e ter asinado un valor catastral económico Para tramitar a declaración de especial interese ou utilidade municipal e o recoñecemento da bonificación requirirase: 2. Solicitude previa de declaración de especial interese ou utilidade municipal e recoñecemento da bonificación formulada polo suxeito pasivo á que xunte informe ou memoria xustificativa das circunstancias que motivan o especial interese ou utilidade municipal, que en todo caso se referirán a circunstancias sociais, culturais, histórico-artísticas ou de fomento do emprego.3. Declaración responsable do titular da actividade, que pode coincidir ou non co suxeito pasivo, de que está desenvolvendo a actividade agraria, gandeira ou forestal, así como Certificado de Facenda no que conste a súa situación censual.4. Declaración de que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración deberá vir asinada polo suxeito pasivo 5. Acreditación da titularidade catastral do inmoble.6. Certificado de que o suxeito pasivo non ten débedas coa Facenda estatal, autonómica e local; nin coa Seguridade Social.7. Xustificante do recoñecemento de explotación ou licenza da actividade ou titulo habilitante que resulte esixible. Corresponderá ao Pleno da Corporación a declaración de especial interese ou de utilidade municipal, debendo contar co voto favorable da maioría simple dos seus membros. Unha vez se teña acordado a declaración de especial interese ou de utilidade municipal, remitirase ao órgano competente para que acorde o recoñecemento da bonificación nos porcentaxes fixados segundo corresponda. Os obrigados tributarios deberán comunicar ao Concello calquera modificación relevante das condicións ou requisitos esixibles para a aplicación do beneficio fiscal. O órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal. A resolución da bonificación terá efectos para o período impositivo seguinte ao de solicitude da declaración de especial interese ou utilidade municipal das actividades agrarias, gandeiras ou forestais pertencentes ao sector primario por concorrer circunstancias sociais, culturais, histórico-artísticas ou de fomento do emprego e de recoñecemento da bonificación, sen prexuízo do disposto na Disposición Transitoria desta Ordenanza.4. Os suxeitos pasivos que ostenten a condición de titulares de familia numerosa gozarán dunha bonificación na cota íntegra do imposto sobre o inmoble de uso residencial que constitúa á súa residencia habitual e na que estea empadroado/a, de acordo co seguinte: A) Para as familias numerosas na que os membros maiores de idade se encontren en situación de desemprego e non perciban prestación contributiva, nin subsidio por desemprego, nin outras rendas do SEPE a bonificación será do 90% da cota íntegra do imposto B) Para o resto de casos de familias numerosas, aplicarase a bonificación en función das seguinte características: Para a aplicación da presente bonificación será requisito imprescindible que o/a interesado/a a solicite debendo acreditar: I) O empadroamento na vivenda obxecto da solicitude do titular do recibo do IBI. II) A condición de familia numerosa mediante a presentación da copia e orixinal, ou copia compulsada, do título de familia numerosa. III) Certificado do INEM de non percibir prestación contributiva, nin subsidio por desemprego, nin outras rendas, no que se inclúa a data de remate do dereito a recibir as citadas prestacións, so no caso de solicitar a bonificación do 90%. IV) Informe de períodos de inscrición como demandante de emprego, so no caso de solicitar a bonificación do 90%. Non se poderá aplicar a bonificación a mais dunha vivenda por titular. Para a bonificación prevista no apartado 4. A) do 90%, a bonificación só terá efectos no exercicio seguinte a aquel que se solicite. Sendo renovable ano a ano. Para a bonificación prevista no apartado 4. B), unha vez declarada a bonificación polo órgano competente, e expedirase un documento que acredite a súa concesión cuxa permanencia no tempo condiciónase á data límite de duración dos efectos que apareza no título, sempre que se manteñan as condicións de non existencia de débeda e o empadroamento sinalado anteriormente. Cando varíe o número de membros da unidade familiar ou as condicións que deron motivo á expedición ou posterior renovación do título, e isto supoña un cambio de categoría ou a perda da condición de familia numerosa, o suxeito pasivo deberá renovar o título ou deixalo sen efecto, debendo no primeiro caso achegar a documentación xustificativa, e no segundo caso, comunicalo ao órgano competente. A non comunicación destas variacións conlevará a apertura do correspondente expediente sancionador. A bonificación concedida e as súas variacións posteriores surtirán efectos a partir do exercicio seguinte á súa data de presentación ou acreditación da modificación ou extinción do título, non tendo en ningún caso carácter retroactivo.5. Os bens inmobles que teñan instalado sistemas para o aproveitamento térmico ou eléctrico da enerxía procedente do sol terán unha bonificación do 50% da cota íntegra do imposto o primeiro ano e dun 25% o segundo ano. A aplicación desta bonificación estará condicionada a que as instalacións para a produción de calor engadan colectores que dispoñan da correspondente homologación pola Administración competente. O mínimo en canto a dimensións e rendemento da instalación cumprirá co establecido no Documento Básico de Aforro de Enerxía contido no Código Técnico da Edificación.6.1. Os inmobles nos que se desenvolvan actividades económicas e empresariais que sexan declaradas de especial interese ou utilidade municipal por concorrer circunstancias de fomento do emprego poderán obter unha bonificación na cota do imposto.6.2. A declaración de especial interese ou utilidade municipal corresponderá ao pleno da Corporación, co voto favorable da maioría simple dos seus membros,. previa solicitude do suxeito pasivo 6.3. A bonificación da cota será: a) ata un 95 % para aqueles inmobles nos que se desenvolva unha actividade económica ou empresarial por implantación dunha nova empresa no termo municipal de Ames, sempre e cando cree emprego. b) ata un 95% para aqueles inmobles nos que se desenvolva unha actividade económica ou empresarial pola ampliación dunha empresa que xa viña exercendo unha actividade económica ou empresarial en Ames, sempre e cando implique creación de emprego. A porcentaxe de bonificación será a seguinte: As contratacións deberán ser indefinidas.6.4. O beneficiario da bonificación será a persoa física, xurídica ou entidade do artigo 33.4 da Lei Xeral Tributaria que sexa no IBI o suxeito pasivo do ben inmoble afecto, sempre que aquel coincida co titular da actividade económica ou empresarial creadora de emprego. Quedan excluídos da bonificación os IBI que recaian sobre bens inmobles arrendados. Non poderá ser beneficiario da bonificación a persoa xurídica ou entidade do artigo 33.4 LXT que tivera adoptado medidas de regulación do emprego nos 12 meses anteriores á formalización dos contratos de traballo.6.5. A declaración de especial interese ou utilidade municipal, así como a porcentaxe de bonificación, corresponderá ao pleno da Corporación, co voto favorable da maioría simple dos seus membros, previa solicitude do suxeito pasivo no modelo normalizado,. A declaración de interese ou utilidade municipal deberá producirse nun prazo que non excederá de catro meses, computables dende a súa solicitude, previo informe técnico-xurídico favorable. A resolución entenderase desestimatoria si non recae resolución en dito prazo.6.6. a) Tramitación no caso de execución de construcións, instalacións ou obras antes do inicio da actividade: O prazo de presentación da solicitude será dun mes dende o día seguinte ao de obtención do título habilitante para a realización da construción, instalación ou obra, no caso de que fose precisa a realización de construción, instalación ou obra, con carácter previo ao inicio da actividade. Para a declaración do especial interese ou utilidade polo Pleno, xunto coa solicitude, achegará a seguinte documentación: - Poder de representación, no seu caso. - Certificado da Axencia Estatal da Administración Tributaria no que conste a alta no municipio no epígrafe da actividade no Imposto sobre Actividades Económicas. - Memoria xustificativa sobre o proxecto da actividade económica ou empresarial de nova creación ou de ampliación, na que constará a referencia catastral do inmoble afecto á actividade económica ou empresarial no que se realiza a construción, instalación ou obra; a creación de novos postos de traballo; o número de novos postos de traballo; a súa categoría profesional e a modalidade e duración da contratación. - Declaración responsable sobre o emprego que creará, con indicación do número de novos postos de traballo, a súa categoría profesional e a modalidade e duración da contratación. - Certificado de estar ao corrente coa Facenda Estatal, coa Facenda Autonómica, co Concello de Ames e coa Seguridade Social. - Aqueloutra documentación que, motivadamente, sexa requirida polo Departamento de Emprego do Concello de Ames. No prazo dun mes dende o remate da construción, instalación ou obra, que respectará o prazo concedido na licencia, o suxeito pasivo deberá comunicar ao Concello a finalización, achegando Certificado final de obra. No prazo de dous meses dende a data mentada no parágrafo anterior, o suxeito pasivo deberá presentar a comunicación previa de inicio de actividade ou solicitude do título habilitante para o exercicio da actividade, coa seguinte xustificación documental da xeración de emprego: - Informe de Vidal Laboral das contas de cotización dende o inicio ou ampliación da actividade. - Relación dos traballadores contratados con expresión do seu nome e apelidos, NIF, número de afiliación á seguridade social, data de inicio, modalidade e duración do seu contrato. - Relacións Nominais de Traballadores e Recibos de Liquidación das Cotizacións. - Copia dos contratos de traballo dos empregos creados. - No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba.6.6. b) Tramitación no caso de que non se realizase construción, instalación nin obra con carácter previo ao inicio da actividade: O prazo de presentación da solicitude de bonificación será de dous meses dende a presentación da comunicación previa de inicio de actividade ou da obtención do título habilitante para o exercicio da actividade, achegando a seguinte documentación: - Poder de representación, no seu caso. - Certificado da Axencia Estatal da Administración Tributaria no que conste a alta no municipio no epígrafe da actividade no Imposto sobre Actividades Económicas. - Memoria xustificativa sobre o proxecto da actividade económica ou empresarial de nova creación ou de ampliación, na que constará a referencia catastral do inmoble afecto á actividade económica ou empresarial no que se realiza a construción, instalación ou obra; a creación de novos postos de traballo; o número de novos postos de traballo; a súa categoría profesional e a modalidade e duración da contratación. - Certificado de estar ao corrente coa Facenda Estatal, coa Facenda Autonómica, co Concello de Ames e coa Seguridade Social. - Informe de Vidal Laboral das contas de cotización dende o inicio ou ampliación da actividade. - Relación dos traballadores contratados con expresión do seu nome e apelidos, NIF, número de afiliación á seguridade social, data de inicio, modalidade e duración do seu contrato. - Relacións Nominais de Traballadores e Recibos de Liquidación das Cotizacións. - Copia dos contratos de traballo dos empregos creados. - No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. Toda solicitude que se realice transcorrido o prazo sinalado, será considerada extemporánea.6.7. Para o mantemento da bonificación, as condicións da xustificación presentadas coa comunicación previa de inicio de actividade ou solicitude do título habilitante para o exercicio da actividade, deberán permanecer durante tres exercicios presupostarios completos, como mínimo.6.8. O incumprimento dos requisitos esixidos suporá a perda da bonificación e a liquidación do importe deixado de ingresar, xunto cos xuros de mora correspondentes.6.9. A concesión da bonificación por xeración de emprego xurdirá efectos a partir do exercicio seguinte a aquel no que se conceda, e manterase, durante tres exercicios presupostarios.6.10. Nos restantes aspectos non previstos nesta ordenanza, estarase ao disposto na ordenanza fiscal xeral do concello de Ames e no RD 1065/2007.7. Para ser beneficiario das bonificacións previstas nos números anteriores, o contribuínte deberá estar ao corrente das débedas co Concello de Ames, atendendo ao disposto no artigo 12.3 da Ordenanza Fiscal Xeral de xestión, recadación e inspección dos tributos e doutros ingresos de dereito público do Concello de Ames.8. As solicitudes de bonificacións serán resoltas polo órgano competente.9. As bonificacións recollidas nos apartados 2 e 4. B) deste artigo serán compatibles, sen que, en ningún caso, poidan exceder do 60% da cota íntegra de forma acumulativa. As bonificacións dos apartados 1, 4. A e 6) deste artigo non serán compatibles con ningunha outra, salvo precepto legal que dispoña a compatibilidade. Artigo 16. Período impositivo e deveño 1. O imposto deveñarase o primeiro día do período impositivo.2. O período impositivo coincide co ano natural.3. Os feitos, actos e negocios que deben ser obxecto de declaración ou comunicación perante o Catastro Inmobiliario ou, por convenio, perante o Servizo de Xestión Catastral do Concello de Ames, terán efectividade no deveño deste imposto inmediatamente posterior ao momento no que produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario. Artigo 17. Declaracións catastrais 1. As alteracións referidas ós bens inmobles susceptibles de inscrición catastral que teñan transcendencia para os efectos deste imposto determinarán a obriga dos suxeitos pasivos de formaliza-las declaracións conducentes á súa inscrición no Catastro Inmobiliario, conforme o establecido na súa normativa reguladora.2. O Concello de Ames esixirá a acreditación da presentación da declaración catastral de nova construción para a tramitación do procedemento de concesión de licencia de primeira ocupación. Artigo 18. Xestión do imposto A xestión, liquidación, inspección, recadación e revisión dos actos ditados en virtude da xestión tributaria deste imposto levarase a cabo conforme ó preceptuado nos artigos 7, 8 e 77 do Texto refundido da Lei Reguladora de Facendas Locais, aprobado por Real Decreto Lexislativo 2/2004, de 5 de marzo así coma as demais disposicións que resulten de aplicación. Artigo 19. Revisión 1. Os actos de xestión e inspección catastral do imposto serán revisables nos termos e de acordo cos procedementos sinalados no Real Decreto Lexislativo 1/2004, de 5 de marzo, polo que se aproba o texto refundido da Lei do Catastro Inmobiliario.2. Os actos de xestión tributaria do imposto serán revisables conforme o preceptuado no artigo 14 do texto refundido da Lei Reguladora de Facendas Locais, aprobado por Real Decreto Lexislativo 2/2004, de 5 de m, e demais concordantes de aplicación. Disposición adicional única As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición final A presente ordenanza fiscal foi aprobada polo Pleno da Corporación na sesión que tivo lugar o día 31-10-2019, entrará en vigor no día da súa publicación no Boletín Oficial da Provincia e comezará a aplicarse a partir do día 1 de xaneiro de 2020, continuando vixente en tanto non se acorde a súa modificación ou derrogación expresa. Ames, 26 de decembro de 2019 O alcalde José Manuel Miñones Conde